OpenLLM-France/wikimedia huggingface dataset:
# Himenomicets

Hymenomycetes són la classe més gran de fongs dins la divisió Basidiomycota. Molts bolets familiars hi pertanyen. Aquesta classe conté els ordres Agaricales, Boletales i Russulales.
Anteriorment era un grup taxonòmic dels basidiomicets, actualment considerat polifilètic, el terme es refereix als fongs amb cossos fructífers l'himenòfor dels quals es desenvolupa ja sia no tancat o bé amb un vel, el qual s'anomena gimnocàrpic o hemiangiocàrpic, respectivaments. Els pets de llop, d'altra banda, tenen un desenvolupament gasterocàrpic (himenòfor tancat).

## Referències

* ↑ Sharma, O.P.. Textbook of Fungi. Tata McGraw-Hill Education, 1988, p. 244–. ISBN 978-0-07-460329-1.
# Henri de Turenne

Henri de Turenne (Tours, 19 de novembre de 1921 - 23 d'agost de 2016) és un periodista i guionista especialitzat en sèries històriques per a la televisió francesa, en col·laboració amb Jean-Louis Guillaud i Daniel Costelle.

## Biografia

Henri de Turenne era fill d'Armand de Turenne, un as de l'Exèrcit de l'Aire Francès durant la Primera Guerra Mundial. Va créixer a Alemanya i a Algèria.
Va començar a treballar a l'Agence France-Presse a Berlín i després a Washington.
A la seva mort l'agost de 2016, la Scam (Société civile des auteurs multimédia, que va presidir de 1983 a 1987 i de la que n'és un dels 24 membres fundadors) indica: « Havia ofert el seys serveis a l'AFP després de la Segona Guerra Mundial després a France-Soir. Havia cobert destacadament a la guerra de Corea i els seus articles per Le Figaro li havien valgut el premi Albert-Londres en 1951. Quan començava la televisió, hi va veure ràpidament el mitjà del futur i es va concentrar en la pantalla petita, contribuint a les mítiques Cinq colonnes à la une i Caméra 3 ».
Crea el concepte de grans documentals històrics basats en arxius, com La Seconde Guerre mondiale o fins i tot Les Grandes Batailles. Va dissenyar una sèrie sobre la guerra del Vietnam, produït amb Channel 4 (Regne Unit) i una cadena de Boston, que li va valdreu un Premi Emmy.
Henri de Turenne va declarar sobre el seu treball: . .
Ha estat membre del jurat del premi Albert-Londres. A iniciativa seva, en 1985, es va crear premi Albert-Londres per l'audiovisual, el primer del qual fou atorgat a Christophe de Ponfilly.

## Sèries documentals

* Les Grandes Batailles
* Les Grandes Batailles du passé
* C'était hier
* Histoire du Vietnam
* Histoire de l'automobile

## Publicacions

* Serge Bromberger, Philippe Daudy, Henri de Turenne et Jean-Marie de Prémonville, Retour de Corée : récits de quatre correspondants de guerre français sur le front de Corée, R. Juillard, 1951, 275 p., Prix Albert-Londres 1951
* Henri de Turenne, François Ducher, Michel Deutsch, Les Alsaciens, ou, Les deux Mathilde, Jean-Claude Lattès, Paris, 1996 ISBN 978-2709617130
* Henri de Turenne, Robert Soulé, L'Algérie des chimères, Jean-Claude Lattès, Paris, 2000 ISBN 978-2709621380

## Referències

* ↑ « Le journaliste Henri de Turenne est décédé » a Le Figaro, 25 août 2016
* 1 2 3 4 Biographe, chez Radio France
* ↑ (anglès) Aerodrome.com
* 1 2 3 4 5 « Disparition - Henri de Turenne, journaliste », Le Figaro, vendredi 26 août 2016, page 17.
* ↑ « Henri de Turenne (1921-2016), gentleman reporter », comunicat de la Scam, 24 agost 2016
# Orgue de Santa Maria de Seguero

Orgue de l'església de Santa Maria de Segueró, l'orgue de pedals està molt malmès.

## Característiques i Història

Tenim poca informació: va ser fet de fusta policromada, tubs d'estany i el teclat original encara és visible. Aquesta obra va ser feta durant les reformes que es van portar a terme al llarg del segle xviii.
Actualment s'ha aconseguit fer una restauració virtual de l'instrument.
per a més informació adreceu-vos a Santa Maria de Segueró.

## Referències

* ↑ «Orgue de Segueró (Beuda, Alta Garrotxa)». [Consulta: 13 abril 2020].
# WWE Capitol Punishment

WWE Capitol Punishment és un event anual de pagament produït per l'empresa de lluita lliure professional WWE. Aquest event compta amb lluitadors de les dues marques de la WWE (Raw i SmackDown).
Va ser incorporat a la programació de shows de pagament de la WWE l'any 2011, substituint a Fatal-4-Way.

## Resultats
### 2011

Capitol Punishment 2011 va tenir lloc el 19 de juny de 2011, des del Verizon Center, a Washington D.C..
| | Combats | Estipulacions | Notes |
| 1 | Dolph Ziggler derrotà a Kofi Kingston (c) | Single Match pel WWE United States Championship | L'àrbitre va para la lluita quan Kofi va quedar inconscient degut a un “Sleeper Hold”. Durant el combat Vickie Guerrero va atacar a Kofi. |
| 2 | Alex Riley derrotà a The Miz | Single Match | Durant la lluita Riley va atacar a Michael Cole |
| 3 | Alberto Del Rio derrotà a The Big Show | Single Match | L'àrbitre va parar el combat quan Big Show no va poder continuar. Abans de la lluita Big Show va ser atacat per Mark Henry |
| 4 | Ezekiel Jackson derrotà a Wade Barrett (c) | Single Match pel WWE intercontinental Championship | Ezekiel va forçar a Wade a rendirse amb un “Domination Rack”. |
| 5 | CM Punk derrotà a Rey Mysterio | Single Match | |
| 6 | Randy Orton (c) derrotà a Christian | Single Match pel WWE World Heavyweight Championship | Després del combat Orton va colpejar a Christian amb el cinturó |
| 7 | Evan Bourne derrotà a Jack Swagger | Single Match | |
| 8 | John Cena (c) derrotà a R-Truth | Single Match pel WWE Championship | |
| (c) – Referent als campions abans de l'inici dels combats ||||

## Referències

* ↑ «WWE presents Capitol Punishment». WWE. [Consulta: May 27, 2011].
* ↑ «WWE presents Capitol Punishment Pay Per View». Verizon Center. Arxivat de l'original el de setembre 28, 2011. [Consulta: May 27, 2011].
* ↑ «WWE Presents: Capitol Punishment». [Consulta: 1r maig 2011].

## Enllaços externs

* Official Capitol Punishment website
# Palau Nou de Narbona

El Palau Nou de Narbona és la part nova del conjunt monumental de Narbona, a França, format pel Palau dels Arquebisbes de Narbona i la Catedral de Sant Just i Sant Pastor.
El Palau se situa a la dreta del passatge de l'àncora, obrint-se una porta que domina l'accés a la zona del Palau Nou. La torrassa de Gil Aicelin, prop de la porta del mateix nom, va ser edificat per afirmar l'autoritat de l'arquebisbe sobre els vescomtes que tenien la residència just al front, per supervisar el pont i el port. Té 162 escalons i terrassa a la part superior amb un panorama esplèndid. Hi ha una sala dita del tresor amb escultures medievals. Al costat hi ha l'edifici del Sínode, del segle xiv, construït per engrandir el Palau. A la part nord de la torrassa hi ha la torre de Sant Marcial. Unes obres dels segles xvii i xviii van modificar-ne l'aspecte i es van construir façanes clàssiques; i a més el 1846 Eugène Viollet-le-Duc va aixecar l'ala est, que correspon a part de l'hotel de la vila (Ajuntament).
A la part baixa està la sala dels consols, amb una sèrie de pilars, dedicada als antics consols de la vila, amb diversos elements relatius a aquestos. Per una escala edificada el 1628 es passa a la zona de palau. La sala dels sínodes era on l'arquebisbe feia les recepcions i on es van fer moltes reunions dels Estats generals del Llenguadoc, assemblea provincial d'abans de la revolució que cada any es reunia en una vila diferent de la província. Inicialment era de doble altura que en l'actualitat. Els arcs es van construir al segle xvii per permetre la construcció d'un pis suplementari. A les paret hi ha quatre tapisseries d'Aubusson del segle xvii sobre la història bíblica d'Esther. Avui s'utilitza com a sala de concerts i per recepcions ofertes per la ciutat, així com per les reunions públiques del consell municipal. A la segona planta hi ha els apartaments de l'arquebisbe avui dia convertits en el Museu d'Art i Història de Narbona
# Àtxinsk

Àtxinsk (en rus Ачинск) és una ciutat del krai de Krasnoiarsk, a Rússia. Es troba a la vora dreta del riu Txulim, afluent de l'Obi, a 162 km a l'oest de Krasnoiarsk i a 3.211 km a l'est de Moscou.

## Referències

* ↑ Distàncies a vol d'ocell o distàncies ortodròmiques
# Álvaro Guevara Reimers

Álvaro Guevara Reimers (Valparaíso, 13 de juliol de 1894 - Ais de Provença, 16 d'octubre de 1951) va ser un pintor xilè establert a Londres i associat vagament amb el grup de Bloomsbury. Guevara va sortir de Xile el 1909 i va arribar a Londres l'1 de gener de 1910. Va assistir al Col·legi Tècnic de Bradford, on va estudiar comerç de teixits, i també va passar dos anys estudiant d'amagat en el Col·legi d'Art de Bradford. Després de suspendre els exàmens de la universitat tècnica, es va passar a l'Escola Slade de Belles Arts entre 1913 i 1916 i va exposar individualment en els Omega Workshops. Es va casar amb Meraud Guinness (1904-1993), pintora i membre de la família Guinness, i es van instal·lar a França.

## Referències

* ↑ Shone, Richard. (1999) The Art of Bloomsbury: Roger Fry, Vanessa Bell and Duncan Grant.

## Bibliografia

* Tate Gallery
* Latin Among Lions - Alvaro Guevara by Diana Holman-Hunt (1974, Michael Joseph)
* Meraud Guinness Guevara, ma Mère by Alladine Guevara (2007, Rocher)
# Xavier Serra

Xavier Serra (nascut el 10 de setembre de 1959) és investigador en el camp del so i computació musical i professor de la Universitat Pompeu Fabra (UPF) de Barcelona. És el fundador i director del Music Technology Group de la UPF.

## CompMusic: Una aproximació multicultural a la informàtica musical

El 2010 Xavier Serra va obtenir una Beca Avançada del Consell Europeu d'Investigació per dur a terme el projecte CompMusic (models computacionals per al descobriment de la música del món). L'objectiu principal de CompMusic és avançar en el camp de la computació musical abordant diversos desafiaments de recerca actuals des d'una perspectiva multicultural. Pretén avançar en la descripció i formalització de la música, fent-lo més accessible als enfocaments computacionals i reduint la distància entre les descripcions de senyals d'àudio i els conceptes musicals de significació semàntica. Es proposa desenvolupar tècniques de modelatge d'informació aplicables als repertoris musicals no occidentals i formular models computacionals per representar contextos musicals específics de la cultura. CompMusic aborda aquests reptes de recerca mitjançant (1) la combinació de metodologies a partir de disciplines com el processament d'informació, la musicologia computacional, la cognició de la música i la interacció entre humans i ordinadors i (2) analitzar una varietat de fonts d'informació musical com ara funcions d'àudio, puntuacions simbòliques, comentaris de text, avaluacions d'usuaris, etc. d'algunes de les principals tradicions de música d'art no occidentals al nord de l'Índia (hindustànica), al sud de l'Índia (carnàtica), Turquia (otomana), Magrib (andalusina) i la Xina (òpera de Pequín). CompMusic vol desafiar els actuals paradigmes d'informació centrats a l'oest, avançar en la investigació de les tecnologies de la Informació i contribuir a la nostra rica societat multicultural.

## Referències

* ↑ CompMusic

## Enllaços externs

* Music Technology Group, UPF
* Pàgina d'inici de Xavier Serra
# Hiroya Tanaka

Hiroya Tanaka (Wakkanai, Hokkaido, el Japó, 30 de setembre de 1952) és un arquitecte i doctor en arquitectura japonès. El seu principal camp de recerca és l'obra d'Antoni Gaudí.
D'ençà del 1978 fa dibuixos dels edificis de Gaudí i pren les mesures reals de les seves obres.

## Biografia

Es va graduar en arquitectura a la facultat d'enginyeria de la Universitat Kokushikan.
El 1978 es va traslladar a Barcelona i el 1981 inicià l'estudi de l'obra de Gaudí amb una beca del Ministeri d'Afers Exteriors d'Espanya.
El 1992 fou nomenat doctor en arquitectura per la Universitat Politècnica de Catalunya.

## Obres arquitectòniques

En les seves obres s'ha inspirat en l'obra de Gaudí i ha fet una fusió d'elements arquitectònics japonesos i catalans, com ara la volta catalana.
Entre les seves obres destaca, al Japó, la reforma de la guarderia Kitayama a Fuchū o el monument Volta de Muguet, a Ebetsu. A Catalunya, les seves obres són Casa Roca, a Sitges, Casa Paco, al Masnou i la Plaça de l'Arbre de Riudoms.
Els seus dibuixos de l'obra de Gaudí s'han exposat a llocs com el Col·legi d'Aparelladors de Barcelona, el Col·legi d'Arquitectes d'Hiroshima, la Galeria Sou de Sapporo, el Saló del Manga o el Museu d'Art de Girona o el Museu Archi Depot del Japó. Alguns dels seus dibuixos s'exposen permanentment a l'epicentre Gaudí de Riudoms.

## Premis

* 2004 Candidat al Premio Príncep de Astúries de les Arts.
* 2015 Reconeixement oficial del Cònsol General del Japó a Barcelona (Sr. Makiuchi)
* 2016 X Premis Gresol de Gaudí en Reus
* 2018 Premi de l'Acadèmia 2017 (The Academic Society of Japan)

## Publicacions

* "Dibuixos arquitectònics de mesurament de Gaudí", Shokokusha, 1986
* "Antoni Gaudí i els seus professors", 1988 ISSN 0563-0991
* "Gaudi i la Mesura", Gaudi Club, 1991
* "El monòleg de Gaudí", Kyoto Shoin, 1998, ISBN 978-4-76361664-7
* "El monòleg de Gaudí", Art Digest, 2001, ISBN 978-4-90045563-4
* "Gaudi's Architecture Read by Actual Measurement", Shokokusha, 2012, ISBN 978-4-39500899-5
* "Codi Gaudi, ulls de drac", Nagasaki Publishing, 2013, ISBN 978-4-86095566-3

## Referències

* ↑ Gallo, Silvia. «El arquitecto Hiroya Tanaka trabaja para descifrar la simbología de las obras de Gaudí» (en castellà). Astorga Digital, 11-10-2017.
* ↑ Farré, Natàlia. «El japonès que estimava Gaudí». El Periódico de Catalunya, 29-06-2015.
* 1 2 3 «Exposición de dibujos de Hiroya Tanaka "Mesura, Gaudí, Dibuix"» (en castellà). Esjapon, 17-07-2015.
* ↑ «Descobreix Riudoms - Plaça de l’Arbre».
* 1 2 3 4 «Medir las obras de Gaudí “Gaudí Quest” por Hiroya Tanaka» (en castellà). Esjapon, 22-03-2019.
* ↑ Garcia, Jordi. «La Fundació Gresol reconeix el talent de destacades figures». Reus Digital, 10-06-2016.

## Enllaços externs

* Hiroya Tanaka - Lloc web oficial
* Entrevista a Hiroya Tanaka(castellà)
# Himiko (pols estel·lar)

Himiko és un núvol de pols interesetel·lar localitzat al transroig de z=6.6 que precedeix similars concentracions grans de gasos que emeten emissions Lyman-alpha. Quan fou descobert pel Telescopi Subaru, els investigadors digueren que potser és l'objecte més massiu descobert de l'univers primerenc. Es localitza a la Constel·lació de la Balena.
Aquest núvol gasós nebular es creu que és una protogalàxia, copsada en el moment de la seua formació. No s'han trobat marques espectroscòpiques d'altra cosa que no siga heli o hidrogen i la seua lluminositat no pot ser adscrita a l'efecte lent gravitacional, forats negres o excitacions externes. La falta de tota marca que no siga hidrogen o heli representen l'extrem caràcter primitiu de l'objecte i a més és prou primerenc com per a no estar contaminat de marques de carboni d'estrelles joves.
Mesura 55.000 anys llum de través (la meitat de la Via Làctia).
L'objecte astronòmic fou nomenat per una persona científica japonesa en referència a una reina japonesa del segle III.

## Referències

* ↑ Renske Smit «UV Luminosity Functions at Redshifts z ∼ 4 to z ∼ 10: 10,000 Galaxies from HST Legacy Fields» (en anglès). Astrophysical Journal, 1, 13-04-2015, pàg. 34. DOI: 10.1088/0004-637X/803/1/34.
* 1 2 3 4 Linhua Jiang «Physical properties of spectroscopically confirmed galaxies at z >= 6. I. Basic characteristics of the rest-frame UV continuum and Ly{alpha} emission» (en anglès). Astrophysical Journal, 2, 11-07-2013, pàg. 99. DOI: 10.1088/0004-637X/772/2/99.
* ↑ J. Afonso «The bright end of the galaxy luminosity function at z≃7: before the onset of mass quenching?» (en anglès). Monthly Notices of the Royal Astronomical Society, 3, 11-04-2014, pàg. 2810–2842. DOI: 10.1093/MNRAS/STU449.
* 1 2 Marco Castellano «The size-luminosity relation at z = 7 in CANDELS and its implication on reionization» (en anglès). Astronomy and Astrophysics, 25-10-2012, pàg. 51–51. DOI: 10.1051/0004-6361/201219669.
* 1 2 3 Hsu, Jeremy «Giant Mystery Blob Discovered Near Dawn of Time». SPACE.com, 22-04-2009.
* ↑ Burchell, Tania «The newest big thing in radio astronomy». Astronomy.com, 2017 [Consulta: 7 novembre 2017].
* 1 2 «Mysterious Space Blob Discovered at Cosmic Dawn». Carnegie Institution for Science, 22-04-2009 [Consulta: 7 novembre 2017]. Arxivat 2017-11-07 a Wayback Machine. «Còpia arxivada». Arxivat de l'original el 2017-11-07. [Consulta: 7 novembre 2017].
* ↑ «Astronomers Probe the Primitive Nature of a Distant 'Space Blob'». Science Daily, 16-01-2014.
# Wild Gals of the Naked West

Wild Gals of the Naked West és una pel·lícula nudie-cutie western de 1962 escrita i dirigida per Russ Meyer i protagonitzada per Sammy Gilbert, Anthony-James Ryan, Jackie Moran, Terri Taylor, Frank Bolger i Werner Kirsch. La pel·lícula és una de les poques pel·lícules porno softcore del gènere western estatunidenc.

## Argument

Un vell granger recorda algunes de les maneres de fer dels homes i dones de la seva ciutat de l'oest, més salvatge que Tombstone o Dodge City. En aquesta ciutat ningú és un bon tirador, les dones tenen gana de carn nova i hi abunden els bromistes. Un desconegut entra a la ciutat, demostrant-se resistent al caos, i després d'haver donat uns cops a uns vaquers comença a netejar aquella ciutat.

## Reparatiment

* Sammy Gilbert com a l'estrany
* Anthony-James Ryan com a indi boig
* Jackie Moran
* Terri Taylor com a Golden Nuggets
* Frank Bolger com a Snake Wolf
* Werner Kirsch com a Snick
* Julie Williams com The Bosom

## Recepció

Segons Roger Ebert, la pel·lícula va ser "un intent ambiciós de comèdia i sàtira. És una de les preferides personals de Meyer, però va tenir mala taquilla perquè, creu, va prestar massa atenció a l'humor i no prou al sexe, i va ser massa cautelós a l'hora d'assignar papers a les seves actrius."

## Referències

* ↑ West View: King Leer BURT PRELUTSKY. Los Angeles Times 8 June 1969: l8.
* ↑ «Wild Gals of the Naked West (1962) Plot Summary». Internet Movie Database. [Consulta: 22 gener 2014].
* ↑ RUSS MEYER: King of the Nudies Ebert, Roger. Film Comment; New York Vol. 9, Iss. 1, (Jan/Feb 1973): 35-46.

## Enllaços externs

* MEYER MONTH – Russ Meyer’s ‘Wild Gals of the Naked West’ (1962)
# Wild Peach Village

Wild Peach Village és una concentració de població designada pel cens dels Estats Units a l'estat de Texas. Segons el cens del 2000 tenia 2.498 habitants.

## Demografia

Segons el cens del 2000, Wild Peach Village tenia 2.498 habitants, 882 habitatges, i 701 famílies. La densitat de població era de 96 habitants per km².
Dels 882 habitatges en un 35,9% hi vivien nens de menys de 18 anys, en un 65,1% hi vivien parelles casades, en un 9,6% dones solteres, i en un 20,5% no eren unitats familiars. En el 18,4% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,21.
Per edats la població es repartia de la següent manera: un 29,1% tenia menys de 18 anys, un 8,3% entre 18 i 24, un 27,5% entre 25 i 44, un 24,1% de 45 a 60 i un 10,9% 65 anys o més.
L'edat mediana era de 36 anys. Per cada 100 dones de 18 o més anys hi havia 96,2 homes.
La renda mediana per habitatge era de 39.919 $ i la renda mediana per família de 49.250 $. Els homes tenien una renda mediana de 38.606 $ mentre que les dones 23.705 $. La renda per capita de la població era de 17.087 $. Aproximadament el 4,7% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wild Peach Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Wild Peach Village». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Pacs del Penedès

Pacs del Penedès és un municipi de la comarca de l'Alt Penedès. S'estén a l'esquerra del riu Foix, que en forma el límit occidental. Drena el terme també la riera de Llitrà (dita també riera de Pacs).
És accidentat pels turons de Sant Pau (302 m alt), que el separen del terme de Vilafranca. Pacs del Penedès celebra la seva festa major el mes d'agost i la festa major del barri l'Agrícola al juliol. La població es distribueix en diferents barris: l'Agrícola, la Rectoria, el Pla de Cavalls, el Salinar i la Serra.
Es tracta d'un terme petit i bàsicament agrícola. En el seu terme municipal hi ha les instal·lacions del Club Tennis Vilafranca. El gentilici és Pacenc, Pacenca.
Des de 2023, l'alcaldessa és Montserrat Amat Domènech.

## Geografia

* Llista de topònims de Pacs del Penedès (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| - | 16 | 21 | 110 | 116 | 294 | 285 | 370 | 399 | 402 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 410 | 392 | 340 | 376 | 409 | 574 | 401 | 419 | 448 | 448 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 620 | 635 | 653 | 680 | 739 | 787 | 855 | 881 | 879 | 892 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 894 | 908 | 918 | 935 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Administració

Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Josep Soler Ferrer | independent | 19/04/1979 | -- |
| 1983–1987 | Josep Soler Ferrer | CiU | 28/05/1983 | -- |
| 1987–1991 | Josep Soler Ferrer | CiU | 30/06/1987 | -- |
| 1991–1995 | Josep Soler Ferrer | CiU | 15/06/1991 | -- |
| 1995–1999 | Josep Soler Ferrer Joan Marrugat Bolet | CiU | 17/06/1995 05/11/1998 | -- |
| 1999–2003 | Joan Marrugat Bolet | CiU | 03/07/1999 | -- |
| 2003–2007 | Joan Marrugat Bolet | CiU | 14/06/2003 | -- |
| 2007–2011 | Joan Marrugat Bolet | CiU | 16/06/2007 | -- |
| 2011–2015 | Josep Sogas i Raventós | CiU | 11/06/2011 | -- |
| 2015–2019 | Josep Sogas i Raventós Montserrat Mascaró Gras | CiU | 13/06/2015 01/12/2017 | -- |
| 2019-2023 | Montserrat Mascaró Gras | PDeCAT | 15/06/2019 | -- |
| Des de 2023 | Montserrat Amat Domènech | Pacs Batega-AM | 17/06/2023 | -- |

## Referències

* ↑ «El mapa de les alcaldesses a Catalunya: només un de cada cinc ajuntaments catalans està encapçalat per una dona». Begoña Grigelmo, 07-03-2019. [Consulta: 16 març 2019].

## Enllaços externs

* Pacs del Penedès - Lloc web oficial
* Informació de l'Institut d'Estadística de Catalunya